রিচার্ড স্টলম্যান
স্টলম্যান সেপ্টেম্বর ১৯৮৩ সালে সম্পূর্ণ ফ্রি সফটওয়্যারে নির্মিত একটি ইউনিক্স-সদৃশ অপারেটিং সিস্টেম তৈরী করার জন্যে গ্নু প্রকল্প চালু করেন। এটার সাথে সাথে তিনি ফ্রি সফটওয়্যার আন্দোলনেরও সূচনা করেন। তিনি গ্নু প্রকল্পের প্রধান স্থপতি এবং সংগঠক ছিলেন এবং ব্যাপকভাবে ব্যবহৃত গ্নু সফটওয়্যারের অনেকগুলো তিনি ডেভেলপ করেছিলেন, যার মধ্যে গ্নু কম্পাইলার কালেকশন, গ্নু ডিবাগার, এবং গ্নু ইম্যাকস টেক্সট এডিটর রয়েছে। অক্টোবর ১৯৮৫ সালে তিনি ফ্রি সফটওয়্যার ফাউন্ডেশন গঠন করেন।
মুক্ত সফটওয়্যারের ইতিহাস
লিনাক্স কার্নেল তৈরীর কাজ শুরু করেছিলেন লিনুস তোরভাল্দ্‌স, বিনামূল্যে পরিবর্তন করার সুযোগ দিয়ে এর সোর্স কোড প্রকাশ করা হয় ১৯৯১ সালে। সে সময় এর লাইসেন্সটি মুক্ত সফটওয়্যার লাইসেন্স ছিল না, কিন্তু ১৯৯২ এর ফেব্রুয়ারীতে প্রকাশিত এর ০.১২ সংস্করণে এর লাইসেন্স পরিবর্তন করে গ্নু জেনারেল পাবলিক লাইসেন্সে প্রকাশ করা হয়। ইউনিক্স এর মত তোরভালদসের কার্নেলটিও স্বেচ্ছাসেবক প্রোগ্রামাদের দৃষ্টি আকর্ষনে সমর্থ হয়েছিল।